Троя

Тро́я,  Τροία, Τροίη, або Илио́н  Ἴλιον — старовѣкый город-замок в Малой Азии на березѣ Егейского моря, при входѣ в Дарданелы (Геллеспонтус).Авилова Л. И., Стрелков А. В. 

История
В року 1871 нѣмецкый аматерскый археолог Гайнрих Шлиман зистив, же Троя лежала на сѣверозападном побережу Малой Азии, на груни Гиссарлык, де, подля Гомеровой епичной поемы Илиада тай иншых давногрецкых жерел, на зачатку XII. стороча до н. е. точила ся Троянска война. Назвы Троя ай Илион походять од имен троянского пановника Троя и його сына Ила.Козовик І. Я., Пономарів О. Д.

Археология
По смерти Шлимана роскопы ся продовжили. Гиссарлык быв роскопаный на глубину 32 м и найшли там девять археологичных пасем. Найстаршый, невеликый город-замок Троя І стояв од ранньой бронзовой добы (3000 до н. е.). Город-замок быв веце разы знищеный, опущеный, а по часѣ одбудованый наново. Тота Троя, котра описана в Илиадѣ была Троя VIIa, датована периодом  1260 – 1240 до н. е., што потвердила найдена в том пасмѣ керамика Микенской културы. По знищѣню Трои город быв часточно обновленый новыма обывателями, але были они значно низшой материалной културы, а около року 1100 до н. е. Троя VIIb остаточно заникла.Encyclopaedia Britannica. 

В роках 700 – 85 до н. е. на том мѣстѣ стояв город Илион, основаный Греками. В року 334 до н. е. город навщѣвив Александер Македонскый. В року  85 до н. е. Илион завойовали Римляне. Дале город познатый в истории яко римско-византскый Илиум. Около року 500 быв два раз за собов збуряный трясѣньом землѣ и опущеный.

Жерела и одказы
 Козовик І. Я., Пономарів О. Д. (укл.): Словник античної міфології. — К.: Наукова думка, 1985. — 236 с.  С. 201. 
 Авилова Л. И., Стрелков А. В. ТРОЯ // Большая российская энциклопедия. Том 32. Москва, 2016, с. 


 Референции 

Катеґорія:Старовіка Греция